cyanic-selkie/wikianc huggingface dataset:
Κατοικία falling water
Ιστορικά στοιχεία-Έμπνευση
Ο ιδιοκτήτης του κτιρίου ήταν επιχειρηματίας και έμπορος λιανικής. Ο γιος το του, Edgar Kaufmann έγινε γνωστός ιστορικός και κριτικός αρχιτεκτονικών έργων, ενώ ο ίδιος έγραψε μία καθοριστική βιογραφία για την κατοικία Falling water ,που την ονόμασε "Frank Lloyd Wright Country House". Επιθυμία των ιδιοκτητών ήταν το σπίτι να βρίσκεται απέναντι από τον καταρράκτη. Ωστόσο, ο Wright αποφάσισε με δική του πρωτοβουλία να ενσωματώσει το σχέδιο του κτήριου στον καταρράκτη, έτσι ώστε να γίνει μέρος της ζωής του Kauffmann. Ο σχεδιασμός δημιούργησε ένταση μεταξύ του ίδιου και του Kaufmann, ο οποίος συχνά αμφισβήτησε τη δομική ακεραιότητα των φιλόδοξων προβόλων. σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Fallingwater_-_by_Frank_Lloyd_Wright.jpg|αριστερά|μικρογραφία|283x283εσ|Κατοικία Fallingwater,Frank Lloyd Wright Tο Falling water house εκφράζει ταυτόχρονα το ιδανικό του Wright για μια "οργανική" αρχιτεκτονική προσαρμοσμένη στους ρυθμούς του φυσικού κόσμου, ενώ ταυτόχρονα αγκαλιάζει πλήρως το νεωτεριστικό ιδίωμα - αν και με τους δικούς του όρους. Η έμπνευση για το σχεδιασμό και τη θέση του κτηρίου απορρέει από την την τέχνη του τοπίου και την αρχιτεκτονική ιαπωνική της Ιαπωνίας. Ο αρχιτέκτονας ήθελε να δημιουργήσει αρμονία μεταξύ ανθρώπου και φύσης. Επιπρόσθετα,αυτή η επιρροή του από την ιαπωνική αρχιτεκτονική αντικατοπτρίζεται και στη διείσδυση των εσωτερικών και εξωτερικών χώρων. Εξάλλου, ο ίδιος ο σχεδιασμός ήταν για το Wright, όπως και για το μέντορά του, Sullivan, μια δύναμη της φύσης, μια έκρηξη της φυσικής ενέργειας και ζωτικότητας. Ωστόσο ,η σύνδεση της αρχιτεκτονικής με τη φύση μέσα από αυτή τη λογική έχει εφαρμοστεί και πριν τον Frank Lloyd Wright από άλλους αρχιτέκτονες. Ο Αμερικανός αρχιτέκτονας Richardson,που είναι αρχιτέκτονης της προηγούμενης γενιάς από αυτή του Wright, οικοδομούσε πέτρινες πλάκες, που θύμιζαν ναούς της Ιαπωνίας. Διαφέρει από τα σύγχρονά του στην Ευρώπη ,που ανήκουν στο κίνημα της μοντέρνας αρχιτεκτονικής. Έχει περισσότερες κοινές αναφορές σε σχέση με τα έργα του Alvaar Alto στη Σκανδιναβία και τη μεταγενέστερη σκανδιναβική παράδοση. Διαφέρει, όμως, αισθητά από τα έργα των κύριων εκφραστών του μοντέρνου κινήματος της αρχιτεκτονικής στην Ευρώπη, όπως ήταν ο Le Corbusier. Τα κτίρια των αρχιτεκτόνων της Ευρώπης της εποχής εκείνης εξέφραζαν τη λογική ότι η ζωή θα πρέπει να διατηρείται σε ένα τεχνητό περιβάλλον, αποκομμένη από τη φύση, λογική αντίθετη από αυτή του Frank Lloyd Wright, ο οποίος στόχευε στην ισορροπία ανθρώπου και φύσης.
Ακόμα, σε σχέση με την συλλογιστική διαδικασία σχεδιασμού του κτιρίου falling water ο Frank Lloyd Wright έχει αναφέρει ότι προσπάθησε "να σπάσει το κουτί". Οι λεπτομέρειες του σχεδιασμού του Fallingwater δημιουργούν ένα σπίτι που προστατεύει, αλλά ταυτόχρονα θολώνει τα όρια ανάμεσα στο εσωτερικό και στο εξωτερικό.
Σχεδιασμός
Το έργο αποτελείται από δύο μέρη : το κυρίως σπίτι που θα διέμεναν οι ιδιοκτήτες το οποίο κτίστηκε το 1936-1938  και ένα δεύτερο σπίτι το οποίο χρησίμευε ως ξενώνας και το οποίο ολοκληρώθηκε το 1939.
Κατοικία
Η κατοικία αποτελείταν από μία σειρά από επίπεδα. Χαρακτηριστικό του κτιρίου είναι ότι μεταξύ των πλακών δεν υπάρχει μεγάλη σύμπρωση. Η παρουσία του νερού είναι πάντα αισθητή, όχι μόνο οπτικά αλλα και ακουστικά ακόμα και εντός του σπιτιού. Περίπου το πενήντα τοις εκατό του εμβαδού της κάτοψης καλύπτεται από τις ανοιχτές βεράντες.Το κτίριο είναι καρφωμένο σε ένα βράχο. σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Fallingwaterfloorplan.jpg|μικρογραφία|235x235εσ|Κάτοψη δεύτερης στάθμης
Κατόψεις
Το εσωτερικού του σπιτιού ήταν αυτό που πραγματικά απασχολούσε τον αρχιτέκτονα. Ο εσωτερικός χώρος έπρεπε να είναι ελαφρύς και ευρύχωρος και γι 'αυτό ξεκίνησε να αποφεύγει τους περιορισμούς όσο το δυνατόν περισσότερο.
Η χαμηλότερη στάθμη του κτιρίου βρίσκεται στο επίπεδο του ποταμού.Κατά την είσοδο στο σπίτι από την κύρια είσοδο, που βρίσκεται στη βόρεια πλευρά, φτάνουμε σε ένα μικρό δωμάτιο, που βρίσκεται κάτω από τις σκάλες που οδηγούν στον δεύτερο όροφο. Η βασική στάθμη κατοίκησης είναι η πρώτη, στην οποία βρίσκονται οι χώροι του καθιστικού, της κουζίνας και εξωτερικές βεράντες. To σχέδιο του σπιτιού περιστρέφεται γύρω από το τζάκι, την εστία του σπιτιού, που ο Wright θεωρούσε ότι ήταν ο τόπος συγκέντρωσης για την οικογένεια. Εδώ ένας βράχος κόβει το τζάκι, φέρνοντας στον καταρράκτη στο σπίτι. Το μεγάλο σαλόνι έχει το γυάλινο τοίχο που επιτρέπει την απόλαυση της θέας  του καταρράκτη, καθώς και να ακούει κανείς το καταρράκτη να τρέχει. Οι γυάλινες πόρτες γλιστρούν από το καθιστικό για να παρέχουν πρόσβαση σε μια σκάλα που οδηγεί στην άκρη του ποταμού. Τα βήματα οδηγούν επίσης απευθείας έξω από την κρεβατοκάμαρα του Kaufmann στον δεύτερο όροφο.
Στον τρίτο όροφο βρίσκεται ο χώρος εργασίας καθώς και το υπνοδωμάτιο του νεότερου γιού των ιδιοκτητών καθώς και ένα χώρο εκτόνωσης. Επιπλέον, διαθέτει μία εξωτερική σκάλα που συνδέει το χώρο εργασίας με την κάτω βεράντα.
Τομές
Η σύνθεση είναι οριζόντια, αν και κάπως περίπλοκη. Ο κάθετος άξονας ορίζεται από την καμινάδα, η οποία στρέφεται πάνω από την οροφή. Το κτίριο μεγαλώνει από μέσα προς τα έξω και εκτείνεται ανάλογα με τις ανάγκες των κατοίκων του. Κάθε επίπεδο χαρακτηρίζεται από μεγάλες προεξοχές που προεξέχουν ασύμμετρα προς διάφορες κατευθύνσεις.
Τα ύψη στο κτήριο είναι χαμηλά ώστε να κατευθύνουν το μάτι προς τον εξωτερικό χώρο. Παράλληλα με τα ύψη των κτηρίων υπάρχουν και στενοί, σκοτείνοι διάδρομοι στο εσωτερικό του κτηρίου, ώστε οι άνθρωποι που ζουν στο χώρο αυτό να βιώσουν ένα αίσθημα συμπίεσης σε σύγκριση με αυτό της επέκτασης των βεράντων προς την ύπαιθρο. Η ύπαρξη του λόφου πίσω από το κτήριο καθώς και το βάθος των χώρων δίνει την αίσθηση στους χρήστες ότι βρίσκονται σε ένα ασφαλές μέρος,όπως σε μια σπηλιά όπως οι πρωτόγονοι. Τα ισχυρά στοιχεία στη τομή είναι οι μεγάλες οριζόντιες πλάκες με τις προεξοχές τους και οι οποίες διαφέρουν ανα στάθμη,δηλαδή υπάρχει μία οριζόντια ολίσθηση της μίας πλάκας σε σχέση με την άλλη. Για τη στήριξη των πανοραμικών δαπέδων χρησιμοποιήθηκαν ανεστραμμένες δοκοί σχήματος " Τ " που ενσωματώθηκαν σε μονολιθική πλάκα από σκυρόδεμα η οποία σχημάτιζε το ανώτατο όριο του χώρου κάτω.
Όψεις
Κυριαρχεί ένα μοτίβο στις όψεις του έργου ανάμεσα στο οριζόντιο στοιχειο που είναι οι εκτεταμένες πλάκες από σκυρόδεμα και στο κάθετο στοιχείο από πέτρα. Οι οριζόντιοι πρόβολοι των πατωμάτων  και των στέγών  του κτιρίου  εμφανίζονται πάνω από τα νερά του καταρράκτη σαν να μην στηρίζονται πουθενά. Οι τοίχοι αποφεύγονται γενικά στο κτήριο. Έτσι δίνεται έμφαση στην αίσθηση του καταφυγίου, η οποία τονίζεται με τις προεξοχές και τα ανοίγματα. Η χρήση μεγάλων παραθύρων εξαλείφει τον διαχωρισμό μεταξύ των δωματίων και των βεράντες τους. Μεταξύ άλλων σκοπών, αντικατοπτρίζουν το φυσικό φως και το προβάλλουν, έμμεσα, προς το εσωτερικό .Τα ανοίγματα στις γωνίες προσφέρουν απομακρύνουν το κτήριο από την μορφή του κουτιού και δημιουργούν ένα άνοιγμα προς το απέραντο ύπαιθρο όπως επίσης οι επιφάνειες των γυάλινων πλακών πλαισιώνουν τη φύση μέσα από τις τέσσερις εποχές.
Κατόψεις ξενώνα
Το κτίριο του ξενώνα αποτελεί μία πιο συμβατική κατασκευή σε σχέση με την κύρια κατοικία με την οποία είναι συνδεδεμένο μέσω μίας ημικυκλικής διαδρομής .Διαθέτει στον πρώτο όροφο γκαράζ, καθιστικό και ένα υπνοδωμάτιο καθώς και πισίνα, ενώ στο δεύτερο όροφο υπήρχαν τα υπνοδωμάτια μαζί με μία βεράντα. σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Fallingwater_sitting_area.jpg|μικρογραφία|Εικόνα από το εσωτερικό της κατοικίας Fallingwater.
Κατασκευή
Τα υλικά τα οποία χρησιμοποιήθηκαν είναι το οπλισμένο σκυρόδεμα, πέτρα και ο ψαμμίτης όπως και χάλυβας σε κόκκινο χρώμα. Οι τοιχοποιίες έγιναν με τέτοιο τρόπο ώστε να αναφέρονται στην τοποθεσία του κτηρίου. Το σκυρόδεμα είναι έγχρωμο με ελαφριά ώχρα, ενώ τα χαλύβδινα πλαίσια των ανοιγμάτων είναι βαμμένα με κόκκινο χρώμα για να ταιριάζουν με τα χρώματα των δέντρων. Προκειμένου να γίνει εντονότερη η επαφή με τη φύση, ογκόλιθοι από την περιοχή ενσωματώθηκαν στους τοίχους. Με αυτό τον τρόπο ο Wright παρουσίασε ένα παράδειγμα "οργανικής αρχιτεκτονικής" μέσα από αυτό το κτήριο πετυχαίνοντας μια εντυπωσιακή ενσωμάτωση μεταξύ του κτιρίου και του δάσους που το περιβάλλει. Oι ταράτσες περιορίζονται από λείες πλάκες από σκυρόδεμα.
Κατάσταση διατήρησης
Ο Kaufmann και η οικογένειά του πήγαιναν για διακοπές στο falling water μέχρι το 1955, που πέθανε ο Kaufmann. Τότε το κτίριο πέρασε στην ιδιοκτησία του γιού του Edgar Junior. Από το 1963 το κτίριο λειτούργησε ως μουσείο υπό την εποπτεία του τμήματος Συντήρησης της δυτικής Πενσυλβάνιας, στην οποία και ανήκει. Από το 2012, χρησιμοποιήθηκε για μια σειρά καλοκαιρινών κατασκηνώσεων, που έχουν σκοπό να διδάξουν δεξιότητες αρχιτεκτονικής επίλυσης προβλημάτων σε μαθητές λυκείου και μαθητές που ελπίζουν να σπουδάσουν αρχιτεκτονική στο πανεπιστήμιο. Παράλληλα, μια σειρά κατοικιών ολοκληρώθηκε κοντά στο κτίριο ,ώστε να φιλοξενηθούν αυτοί οι χρήστες. Το 2017 το Falling water υπέστη μικρές ζημιές μετά από έντονες βροχοπτώσεις, που προκάλεσαν τον κόλπο Bear Run, πάνω από τον οποίο βρίσκεται το κτίριο, να πλημμυρίσει. σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Fallingwater_National_Historic_Landmark.jpg|μικρογραφία|Σκάλα που οδηγεί στην άκρη του ποταμού
Νορβηγική γλώσσα
Η νορβηγική γλώσσα ανήκει στην ινδοευρωπαϊκή οικογένεια γλωσσών και ειδικότερα στις βορειογερμανικές γλώσσες. Έχει πολλά κοινά με τη Σουηδική, τη Δανική και τη Φεροϊκή γλώσσα. Ομιλείται από πέντε εκατομμύρια ανθρώπους, από τους οποίους σχεδόν όλοι κατοικούν στη Νορβηγία, όπου είναι και επίσημη γλώσσα.
Τα Νορβηγικά έχουν δύο επίσημες γραπτές μορφές:
Επίσης, υπάρχει η ανεπίσημη γραπτή μορφή, η "ρικσμώλ", νορβ. riksmål (κυριολεκτικά εθνική γλώσσα), που είναι μια συντηρητικότερη μορφή της μπουκμώλ, και η ανεπίσημη υψηλή νορβηγική (χέγκνουρσκ høgnorsk), που είναι πιο συντηρητική από τη νεονορβηγική.
Τα μπουκμώλ γράφονται από το 85 με 90 % του συνολικού πληθυσμού της Νορβηγίας, αλλά είναι τόσο κοντά με τη Δανική που θα μπορούσαν οι δύο γλώσσες να θεωρηθούν διάλεκτοι μίας γλώσσας. Αντίθετα τα νεονορβηγικά, που γράφονται μόνο από το 10% του πληθυσμού, έχουν πολλά κοινά με την Ισλανδική και τη Φεροϊκή.
Γενικά όλες οι μορφές των Νορβηγικών μοιάζουν με τα Σουηδικά και τα Δανικά, και έτσι Σουηδοί, Νορβηγοί και Δανοί μπορούν να αλληλοκατανοούνται.
Εξωτερικοί σύνδεσμοι
Κατηγορία:Βορειογερμανικές γλώσσες Κατηγορία:Γλώσσες της Νορβηγίας
169
Η τρέχουσα σελίδα αφορά το έτος 169 κατά το Γρηγοριανό ημερολόγιο
Θάνατοι
Κατηγορία:Έτη
Πανεπιστήμιο Πειραιώς
Το Πανεπιστήμιο Πειραιώς (ΠΑ.ΠΕΙ.) είναι Ανώτατο Εκπαιδευτικό Ιδρυμα που εδρεύει στον Πειραιά, στη διασταύρωση των οδών Καραολή & Δημητρίου και Δεληγιώργη και θεραπεύει τα γνωστικά επιστημονικά αντικείμενα των Οικονομικών, Διοίκησης Επιχειρήσεων, Ναυτιλίας, Βιομηχανίας και Τουρισμού. Καλύπτει ένα ευρύ φάσμα γνωστικών αντικειμένων, στατιστικής και ασφαλιστικής επιστήμης, χρηματοοικονομικής και τραπεζικής διοίκησης, πληροφορικής και ψηφιακών συστημάτων, διεθνών και ευρωπαϊκών σπουδών, λειτουργώντας σε προπτυχιακό, μεταπτυχιακό,διδακτορικό και μεταδιδακτορικό επίπεδο και προωθώντας παράλληλα την έρευνα.
Ιστορικά στοιχεία
Αφετηρία του ιδρύματος αποτελεί η σύσταση της Σχολής Βιομηχανικών Σπουδών, το 1938, έπειτα από πρωτοβουλία του Συνδέσμου Ελλήνων Βιομηχάνων και Βιοτεχνών και του Συνδέσμου Ανωνύμων Εταιρειών Ελλάδος. Αρχική έδρα της Σχολής ήταν μία αίθουσα του ΣΕΒΒ στην οδό Βουκουρεστίου. Το 1941, το διδακτήριο μεταφέρθηκε στην περιοχή της Πλατείας Αμερικής.
Το 1945 μετονομάσθηκε σε Ανωτέρα Σχολή Βιομηχανικών Σπουδών και το 1958, παράλληλα με τη μετάθεση της έδρας της από την Αθήνα στον Πειραιά μετονομάσθηκε σε Ανωτάτη Βιομηχανική Σχολή Πειραιώς (Α.Β.Σ.Π.) με τετραετή φοίτηση και πτυχίο ισότιμο των άλλων ΑΕΙ. Στον Πειραιά, η Σχολή εγκαταστάθηκε στο κτήριο Πετρόπουλου, μια τέως κλινική στη συμβολή των οδών Αλκιβιάδου, Καραολή - Δημητρίου και Πραξιτέλους. Η Σχολή παρέμεινε ΝΠΙΔ έως το 1966.
Από το ακαδημαϊκό έτος 1971-1972 οι σπουδές διαχωρίστηκαν από το δεύτερο έτος σε Οικονομικών Επιστημών και Οργάνωσης και Διοίκησης Επιχειρήσεων ενώ το ακαδημαϊκό έτος 1977-1978 λειτούργησε το τμήμα Στατιστικής και Ασφαλιστικής Επιστήμης. Το 1989 μεταστεγάστηκε στο κτήριο επί των οδών Δεληγιώργη, Καραολή-Δημητρίου, Θεάτρου και Τσαμαδού. Τον Ιούνιο του 1989 μετονομάστηκε σε Πανεπιστήμιο Πειραιώς (ΠΑ.ΠΕΙ.) μαζί με την προσθήκη τριών ακόμη τμημάτων: Χρηματοοικονομικής και Τραπεζικής Διοικητικής, Ναυτιλιακών Σπουδών και Τεχνολογίας και Συστημάτων Παραγωγής. Το 1992-1993 ξεκινά η λειτουργία του Τμήματος Πληροφορικής. Το 1999 ξεκινά η λειτουργία του Τμήματος Τεχνολογικής Εκπαίδευσης το οποίο το 2002 μετονομάζεται σε Τμήμα Διδακτικής της Τεχνολογίας και Ψηφιακών Συστημάτων και αργότερα, το 2009, σε Τμήμα Ψηφιακών Συστημάτων. Το 2002 το Τμήμα Τεχνολογίας και Συστημάτων Παραγωγής μετονομάζεται σε Τμήμα Βιομηχανικής Διοίκησης και Τεχνολογίας. Το 2000 επίσης ξεκινά η λειτουργία του Τμήματος Διεθνών και Ευρωπαϊκών Σπουδών ενώ ήδη από το 2017-2018 ξεκίνησε η λειτουργία του Τμήματος Τουριστικών Σπουδών.
Σήμερα το Πανεπιστήμιο Πειραιώς έχει δέκα προπτυχιακά τμήματα σπουδών, 38 μεταπτυχιακά προγράμματα εξειδίκευσης και 64 ερευνητικά εργαστήρια. Θεωρείται ως ένα από τα περισσότερο σύγχρονα και αξιόπιστα Πανεπιστημιακά Ιδρύματα της Ελλάδας με αναγνωρισμένους καθηγητές.
Έμβλημα
Το έμβλημα του ιδρύματος απεικονίζει τον Ποσειδώνα, έναν από τους κύριους Ολύμπιους Θεούς, ο υπέρτατος θεός των υδάτων, (λιμνών, ποταμών, πηγών) και κατ' επέκταση της θάλασσας, την τρίαινα, την θάλασσα, φέρει τα αρχικά του Πανεπιστημίου Πειραιώς (Π, Π) και έχει ένα ανοικτό βιβλίο. Φέρει τα χρώματα του Πανεπιστημίου, που είναι κόκκινο, μπλε και λευκό.
Διατελέσαντες Πρυτάνεις
thumb|220px|Η είσοδος του Πανεπιστημίου Πειραιώς.
Σχολές και τμήματα
Το Πανεπιστήμιο Πειραιώς περιλαμβάνει 10 ακαδημαϊκά τμήματα που αντιστοιχούν σε 4 σχολές: Η πρόσβαση στα προπτυχιακά τμήματα γίνεται μέσω των πανελλαδικών εξετάσεων και η φοίτηση είναι τετραετής με κρατική χρηματοδότηση.
Το ίδρυμα προσφέρει 38 Μεταπτυχιακά Προγράμματα (ΠΜΣ) και επίσης συμμετέχει ως εταίρος σε Διιδρυματικά ΠΜΣ και Διατμηματικά. Το πρώτο πρόγραμμα άρχισε να λειτουργεί στο Τμήμα Οργάνωσης και Δοίκησης Επιχειρήσεων το 1995. Η χρηματοδότηση του δεύτερου και τρίτου κύκλου σπουδών γίνεται εκ μέρους των φοιτητών και με ενδεχόμενη οικονομική υποστήριξη από διάφορα ιδρύματα υποτροφιών. Διδακτορικές Σπουδές
Το Πανεπιστήμιο Πειραιώς έχει την αρμοδιότητα της οργάνωσης Διδακτορικών Σπουδών και τη χορήγηση Διδακτορικών Διπλωμάτων, στα γνωστικά πεδία των Τμημάτων του Πανεπιστημίου, αλλά και σε συγγενή πεδία. Το Πανεπιστήμιο Πειραιώς έχει συνάψει ειδικό πρωτόκολλο συνεργασίας με το Πανεπιστήμιο του Λουξεμβούργου για την εκπόνηση διδακτορικής διατριβής με συνεπίβλεψη.
Μεταδιδακτορική Έρευνα
Το Πανεπιστήμιο Περαιώς παρέχει σε επιστήμονες τη δυνατότητα διεξαγωγής μεταδιδακτορικής έρευνας σε τομείς που εμπίπτουν στα ερευνητικά του ενδιαφέροντα ή/και στα γνωστικά αντικείμενα των Τμημάτων του.
Ερευνητικά Εργαστήρια
Στο Πανεπιστήμιο Πειραιώς λειτουργούν 64 θεσμοθετημένα ερευνητικά εργαστήρια, με στόχο τη σύζευξη της επιστημονικής θεωρίας με την έρευνα στα διάφορα γνωστικά πεδία που θεραπεύουν οι Σχολές και τα Ακαδημαϊκά Τμήματα του Ιδρύματος. Παράλληλα, η παραγωγή εφαρμοσμένης έρευνας επιδιώκει να αποτελέσει τη βάση της διατύπωσης επιστημονικά τεκμηριωμένων προτάσεων, πρακτικών και λύσεων στις ανάγκες και τα προβλήματα των αντιστοιχων τομέων της ελληνικής πραγματικότητας.
Κέντρο Ερευνών Πανεπιστημίου Πειραιώς (ΚΕΠΠ)
Κέντρο Ερευνών του Πανεπιστημίου Πειραιώς (ΚΕΠΠ) είναι η επωνυμία του Ειδικού Λογαριασμού Κονδυλίων Έρευνας του Πανεπιστημίου Πειραιώς που συστάθηκε με την από 30.06.1983 απόφαση της Συγκλήτου, σύμφωνα μ το Π.Δ. 432/81, όπως τροποποιήθηκε με την 679/22.08.1996 (ΦΕΚ 826) κοινή Υπουργική Απόφαση των Υπουργών Οικονομικών και Εθνικής Παιδείαςκαι Θρησκευμάτων. Σκοπός του είναι η διαχείριση και διάθεση κονδυλίων, που προέρχονται από οποιαδήποτε πηγή, καθώς και από ίδιους πόρους του και προορίζονται για την κάλυψη δαπανών οποιουδήποτε είδους, που είναι απαραίτητες για τις ανάγκες εκτέλεσης έργων ερευνητικών, εκπαιδευτικών, επιμορφωτικών, αναπτυξιακών καθώς και έργων συνεχιζόμενης κατάρτισης, σεμιναρίων και συνεδρίων, παροχής επιστημονικών, τεχνολογικών και καλλιτεχνικών υπηρεσιών, εκπόνησης ειδικών και κλινικών μελετών, εκτέλεσης δοκιμών, μετρήσεων, εργαστηριακών εξετάσεων και αναλύσεων, παροχής γνωμοδοτήσεων, σύνταξης προδιαγραφών για λογαριασμό τρίτων, σχεδιασμού και υλοποίησης επιστημονικών, ερευνητικών, πολιτιστικών και αναπτυξιακών προγραμμάτων, ως και άλλων συναφών υπηρεσιών, πρός όφελος του Πανεπιστημίου.
Κέντρο Επιμόρφωσης και Δια Βίου Μάθησης (Κ.Ε.ΔΙ.ΒΙ.Μ.)
Σύμφωνα με την από 27.09.2017 απόφαση της Συγκλήτου του Πανεπιστημίου Πειραιώς, συγκροτήθηκε το Κέντρο Επιμόρφωσης και Δια Βίου Μάθησης (Κ.Ε.ΔΙ.ΒΙ.Μ.) του Πανεπιστημίου, ως Ανεξάρτητη Μονάδα, με βάση το εθνικό και ευρωπαϊκό θεσμικό πλαίσιο για την Δια Βίου Μάθηση (ΦΕΚ 4557/29.12.2017 τ.Β'). Με την παροχή προγραμμάτων συνεχιζόμενης εκπαίδευσης, κατάρτισης και επιμόρφωσης επιδιώκονται :
Παροχές και Υπηρεσίες προς τους Φοιτητές
Δωρεάν σίτιση δικαιούνται οι ενεργοί φοιτητές του Πανεπιστημίου Πειραιώς, προπτυχιακοί, μεταπτυχιακοί, υποψήφιοι διδάκτορες, με βάση κυρίως την οικογενειακή ή ατομική τους κατάσταση.
Βιβλιοθήκη
Η βιβλιοθήκη του Πανεπιστημίου Πειραιώς αναπτύσσει τρία ψηφιακά αποθετήρια:
Κέντρο Ευρωπαϊκής Τεκμηρίωσης
Τα Κέντρα Ευρωπαϊκής Τεκμηρίωσης (ΚΕΤ) δημιουργούνται από την Ευρωπαϊκή Επιτροπή και έχουν στόχο την ενίσχυση του εκπαιδευτικού και ερευνητικού έργου, παρέχοντας πρόσβαση σε πληροφορίες σχετικές με την Ευρωπαϊκή Ένωση. Στον ελληνικό χώρο υπάρχουν 12 ΚΕΤ που λειτουργούν σε ακαδημαϊκά και ερευνητικά ιδρύματα. Το Κέντρο Ευρωπαϊκής Τεκμηρίωσης του Πανεπιστημίου Πειραιά λειτουργεί στη σημερινή του μορφή από τον Ιανουάριο του 2004 ενώ διαθέτει υλικό από το 1994.
Διεθνής Προσανατολισμός
Επιπλέον, ενθαρρύνει διαρκώς την κινητικότητα φοιτητών, ακαδημαϊκού και ερευνητικού προσωπικού μεταξύ των ευρωπαϊκών Πανεπιστημίων τα οποία συμμετέχουν στο πρόγραμμα Erasmus Plus, συνεργάζεται με περισσότερες από 20 χώρες, εκτός Ευρωπαϊκής Ένωσης, μέσω του Προγράμματος Διεθνούς Κινητικότητας αλλά έχει και ενεργό συμμετοχή και σε άλλες, εκτός κινητικότηας, βασικές δράσεις του Erasmus Plus, όπως η βασική δράση 2-Συνεργασία για την καινοτομία και την ανταλλαγή καλών πρακτικών.
Επίτιμοι Διδάκτορες - Σημαίνοντα Πρόσωπα
Frank-Walter Steinmeier, Πρόεδρος της Ομοσπονδιακής Δημοκρατίας της Γερμανίας,
Reuven (Ruvi) Rivlin, Πρόεδρος του κράτους του Ισραήλ,
Sergey Victorovich Lavrov, Υπουργός Εξωτερικών της Ρωσικής Ομοσπονδίας,
Κάρολος Παπούλιας, Πρόεδρος της Ελληνικής Δημοκρατίας,
Αρχιεπίσκοπος Τιράνων, Δυρραχίου και πάσης Αλβανίας Αναστάσιος
Νικόλαος Χριστοδουλίδης, Πρόεδρος της Κυπριακής Δημοκρατίας
Eleni Tsakopoulos-Kounalakis, Αντικυβερνήτης της California, USA
Lawrence Klein, Καθηγητής του Πανεπιστημίου της Πενσυλβάνια των ΗΠΑ, κάτοχος βραβείου Νόμπελ Οικονομικών,
Χρυσόστομος Νικίας, Πρόεδρος και Καθηγητής του Πανεπιστημίου της Νότιας Καλιφόρνια,
Ιωσήφ Σηφάκης, Καθηγητής του Ομοσπονδιακού πολυτεχνείου της Λωζάνης,
Chris Argyris, Καθηγητής του Πανεπιστημίου του Χάρβαρντ,
Θεόδωρος Βασιλάκης, Πρόεδρος της Aegean Airlines,
Αθανάσιος Μαρτίνος, Εφοπλιστής
Μιχαήλ Τσαμάζ, Πρόεδρος και Διευθύνων σύμβουλλος Ομίλου ΟΤΕ
Εξωτερικοί σύνδεσμοι
Κατηγορία:Πανεπιστήμιο Πειραιώς Κατηγορία:Ανώτατα εκπαιδευτικά ιδρύματα στην Ελλάδα
Τύπος της Υόρκης
Ο όρος «Τύπος της Υόρκης» (York Rite) αναφέρεται σε μια σειρά Τεκτονικών βαθμών. Ο Τύπος της Υόρκης αναπτύσσει τις ηθικές διδασκαλίες και φιλοσοφία της «Συμβολικής Στοάς». Η ονομασία του προέρχεται από την πόλη της Γιόρκ, όπου σύμφωνα με κάποιο Τεκτονικό μύθο έγινε η πρώτη συνάντηση Τεκτόνων στην Αγγλία. Ο Τύπος της Υόρκης είναι μία από τις δύο κύριες διακλαδώσεις των Τεκτονικών «Παραλλήλων Σωμάτων», που ένας Διδάσκαλος Ελευθεροτέκτων μπορεί να ακολουθήσει για να προάγει την γνώση του στον Ελευθεροτεκτονισμό. Η άλλη κύρια διακλάδωση των Τεκτονικών «Παραλλήλων Σωμάτων» είναι ο Σκωτικός Τύπος. Ο Τύπος της Υόρκης στην πλειονότητα των χωρών δε συναντάται ως ενιαίο σύστημα, ούτε οι αυτόνομοι βαθμοί του υπόκεινται στην δικαιοδοσία της τοπικής Μεγάλης Στοάς.
Εξωτερικοί σύνδεσμοι
Κατηγορία:Τεκτονισμός
Σρεκ ο Τρίτος
Σρεκ ο Τρίτος ή Σρεκ 3 (αγγλικά: Shrek the Third ή Shrek 3)  είναι αμερικανική ταινία κινουμένων σχεδίων. Προβλήθηκε το 2007 και είναι η τρίτη ταινία από την Σειρά Σρεκ. Πριν από αυτή έχουν προβληθεί στους κινηματογράφους οι ταινίες Σρεκ και Σρεκ 2. Παράχθηκε από τον Τζέφρεϊ Κάτσενμπεργκ (Jeffrey Katzenberg) για την Dreamworks S.K.G. και διανεμήθηκε από την Paramount Pictures. Ξεκίνησε να προβάλλεται στους κινηματογράφους των ΗΠΑ στις 18 Μαΐου το 2007 (ακριβώς έξι χρόνια μετά την πρώτη ταινία).
Όπως και οι δύο πρώτες ταινίες έτσι και αυτή βασίζεται σε θέματα παραμυθιών. Ήταν υποψήφια για την Καλύτερη Ταινία Κινουμένων Σχεδίων στα Βραβεία Kids Choice 2008.
Το 2010 κυκλοφόρησε η τέταρτη και η τελευταία ταινία της σειρας, το Σρεκ κι Εμείς Καλύτερα.
Πλοκή-Υπόθεση
Ο βασιλιάς Χάρολντ πεθαίνει και ο διάδοχος του δεν είναι άλλος από τον Σρεκ, ο οποίος επειδή δεν θέλει να γίνει βασιλιάς πάει να βρει μαζί με τον γάιδαρο και τον γάτο τον ξάδερφο Άρτι. Ο Σρεκ προσπαθεί να πείσει τον Άρτι. Στο μεταξύ στη χώρα του Πέρα Πέρα ο πρίγκιπας γλυκούλης προσπαθεί να γίνει βασιλιάς.
Ελληνική Μεταγλώττιση
Συμμετέχουν: Κώστας Μπακάλης, Σταύρος Μαυρίδης, Στέλιος Καλαθάς, Αλέξανδρος Λιανός, Γιώργος Σπουργίτης, Αργύρης Κανδύλης, Ηλίας Πλακίδης, Στεφανία Χούγια
Τραγούδια
Χορωδία: Πέτρος Μαγουλάς, Μαρίνα Σάττι, Μαρλέν Αγγελίδου, Χριστίνα Αργύρη
Συντελεστές
Σκηνοθετική Επιμέλεια: Ηλίας Πλακίδης
Μετάφραση: Ρένα Βασταρδή
Προσαρμογή: Ακίνδυνος Γκίκας
Στίχοι: Άννα Ιωαννίδου
Μουσική Επιμέλεια: Ηλίας Αχλαδιώτης
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2007 Κατηγορία:Ταινίες παραγωγής DreamWorks Κατηγορία:Αμερικανικές κωμικές ταινίες Κατηγορία:Αγγλόφωνες ταινίες Κατηγορία:Ταινίες κινουμένων σχεδίων της Paramount Pictures Κατηγορία:Ταινίες κινουμένων σχεδίων της DreamWorks Animation Κατηγορία:Αμερικανικές buddy ταινίες Κατηγορία:Κωμικές ταινίες κινουμένων σχεδίων Κατηγορία:Αμερικανικές ταινίες κινουμένων σχεδίων Κατηγορία:Αμερικανικές ταινίες κινουμένων σχεδίων υπολογιστή Κατηγορία:Σρεκ (franchise) ταινίες Κατηγορία:Ταινίες κινουμένων σχεδίων του 2007
Τριμεμπουτίνη
Η τριμεμπουτίνη (αγγλ. trimebutine) είναι φάρμακο αντιμουσκαρινικής δράσης (δηλαδή ένα φάρμακο για την ακράτεια των ούρων), με πρόσθετο ασθενές αποτέλεσμα ανταγωνιστή των οπιοειδών, το οποίο ευρέως χρησιμοποιείται για τη θεραπεία του συνδρόμου του ευερέθιστου εντέρου, της γαστροοισοφαγικής παλινδρόμησης και άλλων γαστρεντερικών διαταραχών.
Ως δραστική ένωση είναι χημικώς ανάλογη της μεμπεβερίνης και χαρακτηρίζεται από ήπια σπασμολυτική δράση.
Ειδικά, η τριμεμπουτίνη ρυθμίζει την εντερική κινητικότητα, ήτοι, είτε διεγείρει την εντερική κινητικότητα σε περίπτωση ατονίας, είτε επιφέρει κινητικότητα μετά από διέγερση του εντέρου, ώστε να επιτύχει μία κατάσταση στα φυσιολογικά όρια του γαστρεντερικού σωλήνα.
Εμπορικά, το άλας μαλεϊκού οξέος της τριμεμπουτίνης διατίθεται στην αγορά με τα εμπορικά ονόματα Ibutin, Debridat, Polybutin, Trebutel, Trimedat και Trimedine.
Παραπομπές
Κατηγορία:Φαινυλαιθέρες Κατηγορία:Βασικά Φάρμακα του Παγκόσμιου Οργανισμού Υγείας
171
Η τρέχουσα σελίδα αφορά το έτος 171 κατά το Γρηγοριανό ημερολόγιο
Θάνατοι
Κατηγορία:Έτη
Κεράωνας
Στην ελληνική μυθολογία με το όνομα Κεράωνας (Κεράων) είναι γνωστός ένας Σπαρτιάτης ήρωας, που συνιστά μια προσωποποίηση του κεράσματος του κρασιού. Προς τιμή του Κεράωνος και του Μάττωνος είχαν χρηματοδοτήσει την κατασκευή αγαλμάτων τους οι μάγειροι των σπαρτιατικών συσσιτίων.
Πηγή
Κεραωνας Κατηγορία:Αρχαίοι Σπαρτιάτες
Μια Θέση στην Καρδιά
Η ταινία Μια Θέση στην Καρδιά (αγγλικά Places in the Heart) είναι δράμα παραγωγής 1984 σε σενάριο και σκηνοθεσία Ρόμπερτ Μπέντον. Η ταινία αφηγείται τη ζωή μιας χήρας από το Τέξας, η οποία κατά τη διάρκεια της οικονομικής κρίσης του 1929 προσπαθεί να σώσει την περιουσία της και παίρνει υπό την προστασία της έναν τυφλό άνδρα κι έναν νέγρο που προσπαθεί να ξεφύγει από τα δίκτυα της Κου Κλουξ Κλαν. Πρωταγωνιστές της ταινίας είναι οι Σάλι Φιλντ, Ντάνι Γκλόβερ, Τζον Μάλκοβιτς, Εντ Χάρις, Λίντσεϊ Κράουζε και Έιμι Μάντιγκαν. Η ταινία χάρισε στη Φιλντ το δεύτερο της Όσκαρ Α' Γυναικείου Ρόλου μετά την ταινία Νόρμα Ρέι (Norma Rae, 1979).
Υπόθεση
Κατά την περίοδο της οικονομικής κρίσης του 1929, η Έντνα Σπόλντινγκ (Σάλι Φιλντ) μένει χήρα, όταν ο σύζυγός της, Ρόις (Ρέι Μπέικερ), σερίφης της περιοχής, σκοτώνεται σε ατύχημα. Η Έντνα μένει απένταρη, έχοντας να αναθρέψει τα δυο της παιδιά στη μικρή της φάρμα. Ο Μόουζες (Ντάνι Κλόβερ) ένας πλανόδιος νέγρος τη βοηθάει να καλλιεργήσει βαμβάκι και να κρατήσει την οικογένειά της ενωμένη. Η Έντνα παίρνει επίσης υπό την προστασία της έναν τυφλό άνδρα τον κύριο Γουίλ (Τζον Μάλκοβιτς), ο οποίος τυφλώθηκε στον Πρώτο Παγκόσμιο Πόλεμο. Σύντομα η φάρμα της Έντνα θα αποτελέσει καταφύγιο για πολλές πονεμένες υπάρξεις, ενώ η ίδια θα πρέπει να υπομείνει τις αντίξοες καιρικές συνθήκες και τη σκληρή εργασία προκειμένου να υπάρξει σοδειά και να καταφέρει να πληρώσει την υποθήκη για τη φάρμα της.
Πληροφορίες
Ταινία σε σκηνοθεσία και σενάριο του Ρόμπερτ Μπέντον, σκηνοθέτη και σεναριογράφου και του Κράμερ εναντίον Κράμερ (Kramer Vs. Kramer, 1979), για την οποία βραβεύτηκε και στο φεστιβάλ του Βερολίνου, με την αργυρή άρκτο για τη σκηνοθεσία. Ο Μπέντον κατάφερε να συγκεντρώσει ένα διακεκριμένο καστ που απαρτίζεται από μεγάλους αστέρες, όπως η Σάλι Φιλντ, ο Εντ Χάρις, ο Τζον Μάλκοβιτς και ο Ντάνι Γκλόβερ. Τα γυρίσματα της ταινίας έγιναν στην πόλη Γουξαχάτσι κοντά στο Ντάλας του Τέξας. Μάλιστα ο Εντ Χάρις και η Έιμι Μάντιγκαν παντρεύτηκαν μετά την ολοκλήρωση των γυρισμάτων. Η ταινία με προϋπολογισμό 9 εκατομμυρίων έκανε εισπράξεις της τάξεως των 34.000.000 δολαρίων στις Η.Π.Α.
Βραβεία
Η ταινία προτάθηκε για 7 όσκαρ, μεταξύ των οποίων και για Όσκαρ Καλύτερης Ταινίας, το οποίο έχασε από την ταινία του Μίλος Φόρμαν Αμαντέους (Amadeus). Η Φιλντ απέσπασε το δεύτερό της Όσκαρ Α' Γυναικείου Ρόλου, 5 χρόνια μετά την πρώτη της νίκη για την ταινία του Μάρτιν Ριτ Νόρμα Ρέι (Norma Rae, 1979), αλλά δημιούργησε σάλο με τον ευχαριστήριο λόγο της. Έναν λόγο που διακωμωδήθηκε πολύ από τον τύπο τα χρόνια που ακολούθησαν. Ο Τζον Μάλκοβιτς και η Λίντσεϊ Κράουζε, υποψήφιοι για τους δεύτερους ρόλους, έχασαν από τους Χενγκ Σ. Νγκορ για το Κραυγές στη Σιωπή (The Killing Fields) και Πέγκι Άσκροφτ για το Πέρασμα στην Ινδία (Passage In India) αντίστοιχα, ενώ ο Ρόμπερτ Μπέντον κέρδισε το όσκαρ πρωτότυπου σεναρίου.
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Ο ευχαριστήριος λόγος της Σάλι Φιλντ
Ο λόγος της Φιλντ ήταν ο εξής:
''Αυτό (το όσκαρ) έχει πολύ μεγαλύτερη σημασία για μένα αυτή τη φορά, δεν μπορώ να καταλάβω το λόγο. Ίσως την πρώτη φορά να μην το ένιωσα επειδή όλα ήταν τόσο πρωτόγνωρα για μένα. Αλλά θέλω να σας ευχαριστήσω. Το ξέρω ότι δεν είχα ορθόδοξη καριέρα και ήθελα πάνω από όλα να έχω την εκτίμηση και το σεβασμό σας. Την πρώτη φορά δεν το ένιωσα, αλλά τώρα το νοιώθω. Και δεν μπορώ να αρνηθώ το γεγονός ότι σας αρέσω... αυτή τη στιγμή... σας αρέσω. Ευχαριστώ!''
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1984 Κατηγορία:Ταινίες παραγωγής Columbia Pictures Κατηγορία:Αμερικανικές δραματικές ταινίες Κατηγορία:Ταινίες με ηθοποιό που κέρδισε Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Ταινίες γυρισμένες στο Τέξας Κατηγορία:Ταινίες σε σκηνοθεσία Ρόμπερτ Μπέντον Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Ράγκμπι σέβενς
Το ράγκμπι σέβενς είναι μια παραλλαγή του ράγκμπι γιούνιον στην οποία οι ομάδες που απαρτίζονται από 7 παίκτες, αντί για το συνηθισμένο αριθμό των 15, με μικρότερης διάρκειας αγώνες. Η Παγκόσμια Ομοσπονδία Ράγκμπι αποτελεί την ύψιστη διοικητική αρχή για το άθλημα. Το ράγκμπι σέβενς έχει τις ρίζες του στην ετήσια διοργάνωση Μέλροουζ Σέβενς (Melrose Sevens). Το άθλημα είναι δημοφιλές σε όλα τα επίπεδα, με τις ερασιτεχνικές και συλλογικές διοργανώσεις να πραγματοποιούνται γενικά κατά τους καλοκαιρινούς μήνες. Το ράγκμπι σέβενς αποτελεί μία τις πιο καλά κατανεμημένες μορφές ράγκμπι και είναι δημοφιλές σε ορισμένες περιοχές της Αφρικής, της Ασίας, της Ευρώπης και της Αμερικής και ιδιαίτερα στο Νότιο Ειρηνικό.
Αξιοσημείωτες διεθνείς διοργανώσεις περιλαμβάνουν την Παγκόσμια Σειρά Ράγκμπι Σέβενς (World Rugby Sevens Series) και το Παγκόσμιο Κύπελλο Ράγκμπι Σέβενς (Rugby World Cup Sevens). Το ράγκμπι σέβενς παίζεται επίσης σε κάποιες πολυαθλητικές εκδηλώσεις. Συμπεριλαμβάνεται επίσης στους Αγώνες της Κοινοπολιτείας κάθε τέσσερα χρόνια από το 1998, όπως και στους Παναμερικανικούς Αγώνες.
Το ράγκμπι σέβενς αναγνωρίζεται πλέον ως ολυμπιακό άθλημα και θα κάνει την πρώτη του εμφάνιση στους Ολυμπιακούς Αγώνες του 2016, ως επακόλουθο της ψήφου από το εκτελεστικό συμβούλιο της Διεθνούς Ολυμπιακής Επιτροπής (ΔΟΕ) να συμπεριλάβει το άθλημα. Η απόφαση αυτή στηρίχθηκε στην 121η Σύνοδο της Διεθνούς Ολυμπιακής Επιτροπής στις 9 Οκτωβρίου του 2009.
Εξωτερικοί σύνδεσμοι
Κατηγορία:Ομαδικά αθλήματα Κατηγορία:Παιχνίδια με μπάλα Κατηγορία:Ράγκμπι γιούνιον
Νοροντόμ Σιχαμόνι
Ο Νοροντόμ Σιχαμόνι (Norodom Sihamoni, 14 Μαΐου 1953) είναι βασιλιάς της Καμπότζης από το 2004. Μιλάει χμερ, γαλλικά, τσεχικά, αγγλικά και ρωσικά.
Προφίλ
Γεννήθηκε στις 14 Μαΐου του 1953. Είναι γιος του Νοροντόμ Σιχανούκ και της Νοροντόμ Μονινεάτ Σιχανούκ. Η μητέρα του ήταν γαλλικής και χμερ καταγωγής. Το μεγαλύτερο μέρος της παιδικής του ηλικία το πέρασε εκτός Καμπότζης. Ως το 1975 σπούδασε κλασική μουσική και χορό στην Πράγα. Παρέμεινε στην Τσεχοσλοβακία στη διάρκεια του πραξικοπήματος από το Λον Νολ το 1970. Το 1975 σπούδασε κινηματογράφο στη Βόρεια Κορέα και το 1977 επέστρεψε στην Καμπότζη. Τέθηκε υπό περιορισμό από τους Ερυθρούς Χμερ την περίοδο 1977-1979. Αργότερα έζησε στη Γαλλία (όπου δίδαξε μπαλέτο) σχεδόν για 2 δεκαετίες και το 1993 διορίστηκε αντιπρόσωπος στην UNESCO. Νωρίτερα είχε απορρίψει πρόταση να γίνει πρεσβευτής της Καμπότζης στη Γαλλία.
Ο Σιχαμόνι είναι προστάτης των τεχνών στη χώρα του. Εργάστηκε ως πρέσβης στον ΟΗΕ και στην UNESCO, πριν αναρριχηθεί στο θρόνο. Έγινε βασιλιάς στις 14 Οκτωβρίου του 2004, μετά την παραίτηση του πατέρα του.
Στις 29 Οκτωβρίου του 2004 στέφθηκε Βασιλιάς μετά την εκλογή του από 9μελές συμβούλιο, χωρίς όμως επίσημη τελετή ενθρόνισης. Παραμένει ανύπαντρος χωρίς παιδιά.
Στις 12 Δεκεμβρίου του 2008 επέλεξε 26 μέλη της βασιλικής οικογένειας, για το συμβουλευτικό δικαστήριο. Ανώτατος σύμβουλος έγινε και ο δίδυμος αδερφός του, Πρίγκιπας Νοροντόμ Ραναρίντ.
Παραπομπές
Κατηγορία:Βασιλείς της Καμπότζης Κατηγορία:Ηγέτες εν ενεργεία
Δήμος Αιγίου
Ο Δήμος Αιγίου ήταν δήμος του Νομού Αχαΐας που λειτούργησε τις περιόδους 1835-1912 και 1924-2010, οπότε και καταργήθηκε με την εφαρμογή του προγράμματος Καλλικράτης και εντάχθηκε ως Δημοτική Ενότητα στο νεοπαγή Δήμο Αιγιαλείας.
Έδρα του δήμου ήταν το Αίγιο.
Διοικητικές μεταβολές
Ο Δήμος Αιγίου συστάθηκε το 1924 και προήλθε από την αναγνώριση της μέχρι τότε κοινότητας Αιγίου σε δήμο. Τα επόμενα χρόνια αναγνωρίστηκαν μέσα στα όρια του δήμου οι οικισμοί Άγιος Νικόλαος, Σωτήρ και Φωνησκαριά.
Με την εφαρμογή του προγράμματος Καποδίστριας το 1997 ο δήμος διευρύνθηκε με τη συνένωση παλαιότερων γειτονικών του κοινοτήτων οι οποίες αποτέλεσαν στη συνέχεια τα υπόλοιπα δημοτικά διαμερίσματα του νέου δήμου Αιγίου.
Ο δήμος βρισκόταν στα βόρεια του νομού και κάλυπτε μία περιοχή μεταξύ του Παναχαϊκού και του Κορινθιακού κόλπου. Ο δήμος αποτελούταν από 14 δημοτικά διαμερίσματα και είχε πληθυσμό 28.245 κατοίκους σύμφωνα με την απογραφή του 2001. Η έκτασή του ήταν 117,4 τ.χλμ.
Δημοτικά διαμερίσματα (1997-2010)
Ο καποδιστριακός Δήμος Αιγίου περιλάμβανε τα παρακάτω δημοτικά διαμερίσματα και οικισμούς :
Εξωτερικοί σύνδεσμοι
Α * Δ
Αντώνιος Καλαμογδάρτης
Βιογραφία
Γεννήθηκε το 1810 στην Πάτρα και σε ηλικία δώδεκα ετών, ο πατέρας του, Ανδρέας Καλαμογδάρτης, τον έστειλε στην Μονή Ομπλού κοντά στον μοναχό δάσκαλο και λόγιο Αββακώμ. Εκεί έμεινε πέντε χρόνια, την περίοδο κατά την οποία ήταν εγκατεστημένο στη μονή στρατόπεδο των Ελλήνων, μέχρι το τέλος της επανάστασης. Επέστρεψε στην Πάτρα και συνέχισε τις σπουδές του μαθαίνοντας Γαλλικά και Ιταλικά. Ανήσυχο πνεύμα καθώς ήταν, κατατάχθηκε στο στρατιωτικό σώμα του Φαβιέρου. Συμμετείχε σε πολλές μάχες και διακρίθηκε ιδιαίτερα στην πολιορκία της Ακροπόλεως στην Αθήνα. Διετέλεσε πληρεξούσιος στην εθνοσυνέλευση της περιόδου 1843-1844.
Το 1854 συμμετείχε στον ακήρυχτο και ατυχή πόλεμο με την Τουρκία για την ελευθέρωση της Ηπείρου όπου και αιχμαλωτίστηκε. Αργότερα αφέθηκε ελεύθερος και πήγε αρχικά στο Ναύπλιο και αργότερα στην Πάτρα. Το 1856, υποφέροντας από φριχτούς πόνους εξαιτίας χρόνιων ρευματισμών, αυτοκτόνησε. Σύμφωνα με τον ιστορικό Θωμόπουλο, η αυτοκτονία του οφειλόταν στην κακή οικονομική κατάστασή του. Είχε μεταφράσει πολλά ποιήματα από τα Γαλλικά και τα Ιταλικά καθώς ήταν λάτρης της ποίησης, ενώ ο ίδιος έγραφε και ποιήματα. Είχε στην κατοχή του εξοχικό στην περιοχή Χαλκωματά γι' αυτό και είχε το προσωνύμιο «ερημίτης του Χαλκωματά».
Ήταν νυμφευμένος με την Βασιλική Λόντου, αδελφή του μετέπειτα δημάρχου Πατρών Ανδρέα Λόντου, και είχε δύο κόρες.
Πηγές
Κατηγορία:Αγωνιστές του 1821 Κατηγορία:Βουλευτές Πατρών Αντωνιος Κατηγορία:Αυτόχειρες
172
Η τρέχουσα σελίδα αφορά το έτος 172 κατά το Γρηγοριανό ημερολόγιο
Θάνατοι
Κατηγορία:Έτη
Αγία Γαβδελία
Η Αγία Γαβδελία ή Γουδελία είναι οσιομάρτυς της Ορθόδοξης Εκκλησίας.
Η Γαβδελία ήταν περσικής καταγωγής και φέρεται να είχε κατηχήσει πολλούς ομοεθνείς της. Όταν συνελήφθη, αρνήθηκε να συμμετάσχει σε ειδωλολατρικές θυσίες. Αυτό είχε ως συνέπεια να θανατωθεί δι' αποκεφαλισμού μετά από βασανισμούς.
Η Εκκλησία τιμά τη μνήμη της στις 29 Οκτωβρίου.
Πηγές
Γαβδελια Γαβδελια
Σίδερη Θεσπρωτίας
Η Σίδερη είναι χωριό του δήμου Φιλιατών στο νομό Θεσπρωτίας της Ηπείρου. Σύμφωνα με την απογραφή του 2011, ο πληθυσμός της Σίδερης ανέρχεται στους 65 μόνιμους κατοίκους.
Γενικά στοιχεία
Ο οικισμός είναι κτισμένος σε υψόμετρο 270 μέτρων, σε τοποθεσία κοντά στον ποταμό Καλαμά και σε απόσταση περίπου 9 χιλιομέτρων ΝΑ των Φιλιατών. Ο πληθυσμός της Σίδερης ασχολείται κατά κύριο λόγο με την κτηνοτροφία και τη γεωργία. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας, ενώ η κεντρική εκκλησία του χωριού είναι αφιερωμένη στον Άγιο Ιωάννη τον Πρόδρομο.
Στη Σίδερη βρίσκεται σπήλαιο το οποίο έχει κηρυχτεί ως μνημείο της φύσης και προστατευόμενη περιοχή λόγω των σταλαγμιτών και σταλακτιτών που διαθέτει αλλά και του εντοπισμού σημαδιών ανθρώπινης παρουσίας που ανάγονται στην προϊστορική εποχή.
Ιστορικά στοιχεία
Μνεία για τον οικισμό γίνεται σε οθωμανική απογραφή του 1827, σύμφωνα με την οποία διέθετε 60 οικογένειες. Σε μεταγενέστερες εκτιμήσεις του 1834 και του 1856 καταγράφονται 64 οικογένειες, ενώ οι κάτοικοι αναφέρονται ως ελληνικής καταγωγής. Η Σίδερη αναφέρεται το 1874 και από τον επίσκοπο Παραμυθίας Άνθιμο, ο οποίος σε έκθεσή του προς τον Ηπειρωτικό Φιλεκπαιδευτικό Σύλλογο Κωνσταντινουπόλεως σημειώνει τη λειτουργία ελληνικού κοινού σχολείου όπου φοιτούσαν τριάντα μαθητές. Τα έξοδα για τη λειτουργία του σχολείου καλύπτονταν από την κοινότητα και την τοπική ενορία.
Το 1895 η επίσημη απογραφή που διενεργήθηκε από την οθωμανική διοίκηση κατέγραψε στη Σίδερη 295 άτομα (148 άνδρες και 147 γυναίκες), κατανεμημένα σε 66 φορολογικούς χανέδες. Το ίδιο έτος, σύμφωνα με έκθεση που συνέταξε ο γενικός πρόξενος της Ελλάδας στα Ιωάννινα, ο οικισμός διέθετε ελληνικό δημοτικό σχολείο με έναν δάσκαλο και σαράντα μαθητές.
Η Σίδερη, όπως και η υπόλοιπη Θεσπρωτία, ενσωματώθηκε στην Ελλάδα κατά τη διάρκεια των Βαλκανικών Πολέμων. Στη διάρκεια της Κατοχής, ο εφημέριος του χωριού Βασίλειος Ιωάννου εκτελέστηκε στις 15 Ιουνίου του 1942 από μικτή ομάδα Ιταλών στρατιωτών και Τσάμηδων συνεργατών τους, ενώ την ίδια περίοδο σκοτώθηκαν άλλοι τρεις κάτοικοι του οικισμού.
Διοικητικά, μετά την ενσωμάτωση στο ελληνικό κράτος υπήχθη στην επαρχία Φιλιατών ως έδρα κοινότητας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από την 1η Ιανουαρίου του 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου δήμου.
Πηγές
Κατηγορία:Χωριά του νομού Θεσπρωτίας Κατηγορία:Δήμος Φιλιατών
Meta Platforms
Η Meta Platforms, (πλήρης επωνυμία: Meta Platforms Inc.), πρώην Facebook, Inc., είναι αμερικανικός πολυεθνικός τεχνολογικός όμιλος με έδρα το Μένλο Πάρκ της Καλιφόρνια. Η εταιρεία ελέγχει το Facebook, το Instagram και το WhatsApp, μεταξύ άλλων προϊόντων και υπηρεσιών. Η Meta Platforms είναι μια από τις εταιρίες με τη μεγαλύτερη αξία στον κόσμο. Εκτιμάται ότι αποτελεί μία από τις πέντε μεγάλες αμερικανικές εταιρείες πληροφορικής, μαζί με την Alphabet Inc., την Amazon, την Apple και τη Microsoft.
Τα προϊόντα και οι υπηρεσίες της Meta Platforms περιλαμβάνουν το Facebook, το Messenger, το Facebook Watch και το Meta Portal. Έχει επίσης εξαγοράσει τις εταιρείες Oculus, Giphy, Mapillary, Kustomer, Presize και κατέχει μερίδιο 9,99% στην Jio Platforms. Το έτος 2021 το 97,5% των εσόδων της εταιρείας προέρχονταν από την πώληση διαφημίσεων.
Ιστορία
σύνδεσμος=//upload.wikimedia.org/wikipedia/commons/thumb/8/80/Facebook on Nasdaq.jpeg/220px-Facebook on Nasdaq.jpeg|μικρογραφία| Το Billboard στο κτίριο της Thomson Reuters καλωσορίζει το Facebook στο Nasdaq, 2012 σύνδεσμος=//upload.wikimedia.org/wikipedia/commons/thumb/3/3c/Chart of Facebook, inc. Stock.png/220px-Chart of Facebook, inc. Stock.png|μικρογραφία| Πρώιμο γράφημα των μετοχών του Facebook σύνδεσμος=//upload.wikimedia.org/wikipedia/commons/thumb/1/18/Facebook, Inc. Logo 2019.svg/220px-Facebook, Inc. Logo 2019.svg.png|μικρογραφία| Το εταιρικό λογότυπο του Facebook από το 2019 έως το 2021 Το Facebook υπέβαλε αίτηση για αρχική δημόσια προσφορά (IPO) την 1η Ιανουαρίου 2012. Το προκαταρκτικό ενημερωτικό δελτίο ανέφερε ότι η εταιρεία προσπάθησε να συγκεντρώσει 5 δισεκατομμύρια δολάρια, είχε 845 εκατομμύρια μηνιαίους ενεργούς χρήστες και έναν ιστότοπο που συγκεντρώνει 2,7 δισεκατομμύρια likes και σχόλια καθημερινά. Μετά την IPO, ο Ζάκερμπεργκ θα διατηρούσε μερίδιο ιδιοκτησίας 22% στο Facebook και θα κατείχε το 57% των μετοχών με δικαίωμα ψήφου.
Οι ασφαλιστές αποτίμησαν τις μετοχές στα 38 δολάρια η κάθε μία, αποτιμώντας την εταιρεία στα 104 δισεκατομμύρια δολάρια, τη μεγαλύτερη αποτίμηση μέχρι σήμερα για μια νέα δημόσια εταιρεία. Στις 16 Μαΐου, μία ημέρα πριν από την IPO, το Facebook ανακοίνωσε ότι θα πουλήσει 25% περισσότερες μετοχές από ό,τι είχε αρχικά προγραμματιστεί λόγω της υψηλής ζήτησης. Η IPO συγκέντρωσε 16 δισεκατομμύρια δολάρια, καθιστώντας την την τρίτη μεγαλύτερη στην ιστορία των ΗΠΑ (λίγο μπροστά από την AT&amp;T Wireless και πίσω μόνο από την General Motors και τη Visa ). Η τιμή της μετοχής άφησε την εταιρεία με υψηλότερη κεφαλαιοποίηση αγοράς από όλες εκτός από μερικές αμερικανικές εταιρείες - ξεπερνώντας τις βαριές εταιρείες όπως η Amazon, η McDonald's, η Disney και η Kraft Foods - και έκανε τη μετοχή του Zuckerberg να αξίζει 19 δισεκατομμύρια δολάρια. Οι New York Times δήλωσαν ότι η προσφορά ξεπέρασε τα ερωτήματα σχετικά με τις δυσκολίες του Facebook να προσελκύσει διαφημιστές για να μετατρέψει την εταιρεία σε μια «απαραίτητη μετοχή». Ο Jimmy Lee της JPMorgan Chase το περιέγραψε ως «το επόμενο υπέροχο blue-chip». Οι συγγραφείς στο TechCrunch, από την άλλη πλευρά, εξέφρασαν σκεπτικισμό, δηλώνοντας: "Αυτό είναι ένα μεγάλο πολλαπλάσιο που πρέπει να ανταποκριθεί και το Facebook πιθανότατα θα χρειαστεί να προσθέσει τολμηρές νέες ροές εσόδων για να δικαιολογήσει τη μαμούθ αποτίμηση".
Η διαπραγμάτευση της μετοχής, η οποία ξεκίνησε στις 18 Μαΐου, καθυστέρησε εκείνη την ημέρα λόγω τεχνικών προβλημάτων στο χρηματιστήριο Nasdaq. Η μετοχή αγωνίστηκε να παραμείνει πάνω από την τιμή της δημόσιας εγγραφής για το μεγαλύτερο μέρος της ημέρας, αναγκάζοντας τους αναδόχους να αγοράσουν μετοχές για να στηρίξουν την τιμή. Στο κλείσιμο της συνεδρίασης, οι μετοχές αποτιμήθηκαν στα 38,23 δολάρια, μόλις 0,23 δολάρια πάνω από την τιμή της δημόσιας εγγραφής και 3,82 δολάρια κάτω από την τιμή της συνεδρίασης. Τα εγκαίνια χαρακτηρίστηκαν ευρέως από τον οικονομικό Τύπο ως απογοήτευση. Παρ' όλα αυτά, η μετοχή σημείωσε νέο ρεκόρ όγκου συναλλαγών για δημόσια εγγραφή. Στις 25 Μαΐου 2012, η μετοχή έκλεισε την πρώτη πλήρη εβδομάδα διαπραγμάτευσης στα 31,91 δολάρια, σημειώνοντας πτώση 16,5%.
Στις 22 Μαΐου 2012, οι ρυθμιστικές αρχές της Financial Industry Regulatory Authority της Wall Street ανακοίνωσαν ότι άρχισαν να ερευνούν κατά πόσον οι τράπεζες που αναλαμβάνουν την αναδοχή του Facebook είχαν μοιραστεί αθέμιτα πληροφορίες μόνο με επιλεγμένους πελάτες και όχι με το ευρύ κοινό. Ο υπουργός Εξωτερικών της Μασαχουσέτης William Galvin κλητεύει τη Morgan Stanley για το ίδιο θέμα. Οι ισχυρισμοί προκάλεσαν "οργή" σε ορισμένους επενδυτές και οδήγησαν στην άμεση κατάθεση αρκετών αγωγών, μία από τις οποίες ήταν ομαδική αγωγή, με την οποία καταγγέλλονται απώλειες άνω των 2,5 δισεκατομμυρίων δολαρίων λόγω της ΑΜΚ. Το Bloomberg εκτιμά ότι οι μικροεπενδυτές μπορεί να έχουν χάσει περίπου 630 εκατομμύρια δολάρια από τη μετοχή του Facebook από το ντεμπούτο του.
Η Standard & Poor's έβαλε το Facebook στον δείκτη S&P 500 στις 21 Δεκεμβρίου 2013.
Στις 2 Μαΐου 2014, ο Ζάκερμπεργκ ανακοίνωσε ότι η εταιρεία θα άλλαζε το εσωτερικό της μότο από "Move fast and break things" σε "Move fast with stable substruction". Το προηγούμενο σύνθημα είχε περιγραφεί ως η «πρωταρχική οδηγία του Ζάκερμπεργκ προς τους προγραμματιστές και την ομάδα του» σε μια συνέντευξη του 2009 στο Business Insider, στην οποία είπε επίσης, «Εκτός και αν σπας πράγματα, δεν προχωράς αρκετά γρήγορα».
Το 2018, ο Jason Rubin, επικεφαλής της Oculus, έστειλε στην ηγεσία του Facebook το 50σέλιδο έγγραφο οράματός του με τίτλο The Metaverse. Στο έγγραφο, ο Rubin αναγνωρίζει ότι η επιχείρηση εικονικής πραγματικότητας του Facebook δεν είχε την αναμενόμενη απήχηση, παρά τα εκατοντάδες εκατομμύρια δολάρια που δαπανήθηκαν για περιεχόμενο για τους πρώτους χρήστες. Προέτρεψε επίσης την εταιρεία να εκτελέσει γρήγορα και να προχωρήσει σε μεγάλο όραμα, ώστε να αποκλείσει την HTC, την Apple, την Google και άλλους ανταγωνιστές στον χώρο της εικονικής πραγματικότητας. Όσον αφορά τη συμμετοχή άλλων παικτών στο όραμα του metaverse, έγραψε: "Ας φτιάξουμε το Metaverse για να τους εμποδίσουμε να συμμετέχουν στην επιχείρηση VR με ουσιαστικό τρόπο"
Τον Μάιο του 2019, το Facebook ίδρυσε το Libra Networks, σύμφωνα με πληροφορίες, για να αναπτύξει το δικό του κρυπτονόμισμα stablecoin. Σε πρόσφατες εξελίξεις έχει αναφερθεί ότι το Libra υποστηρίζεται από χρηματοπιστωτικές εταιρείες όπως η Visa, η Mastercard, η PayPal και η Uber. Η κοινοπραξία εταιρειών αναμένεται να συγκεντρώσει 10 εκατομμύρια δολάρια η καθεμία για να χρηματοδοτήσει την κυκλοφορία του νομίσματος κρυπτονομίσματος με την ονομασία Libra. Ανάλογα με το πότε θα λάβει έγκριση από την ελβετική αρχή εποπτείας της χρηματοπιστωτικής αγοράς για να λειτουργήσει ως υπηρεσία πληρωμών, η Libra Association σχεδιάζει να λανσάρει ένα κρυπτονόμισμα περιορισμένης μορφής το 2021. Ο Libra μετονομάστηκε αργότερα σε "Diem", πριν κλείσει και πωληθεί τον Ιανουάριο του 2022 μετά από αντιδράσεις από τις κυβερνητικές ρυθμιστικές αρχές και το κοινό.
Το rebrand της Meta
Μετά από μια περίοδο έντονου ελέγχου και επιζήμιων διαρροών πληροφοριοδοτών, στις 21 Οκτωβρίου 2021 άρχισαν να εμφανίζονται νέα σχετικά με το σχέδιο του Facebook να μετονομάσει την εταιρεία και να αλλάξει το όνομά της. Στην πρόσκληση κερδών τρίτου τριμήνου 2021, στις 25 Οκτωβρίου, ο Μαρκ Ζάκερμπεργκ συζήτησε τη συνεχιζόμενη κριτική για τις κοινωνικές υπηρεσίες της εταιρείας και τον τρόπο λειτουργίας της και επεσήμανε τις κεντρικές προσπάθειες για την οικοδόμηση του metaverse – χωρίς να αναφέρει το rebranding και την αλλαγή ονόματος. Το όραμα του metaverse και η αλλαγή του ονόματος από Facebook, Inc. σε Meta Platforms παρουσιάστηκε στο Facebook Connect στις 28 Οκτωβρίου 2021. Βασισμένη στην εκστρατεία δημοσίων σχέσεων του Facebook, η αλλαγή του ονόματος αντικατοπτρίζει τη μετατόπιση μακροπρόθεσμης εστίασης της εταιρείας στην οικοδόμηση του μετασύμπαντος, μιας ψηφιακής επέκτασης του φυσικού κόσμου από τα μέσα κοινωνικής δικτύωσης, την εικονική πραγματικότητα και τα χαρακτηριστικά επαυξημένης πραγματικότητας.
Το "Meta" είχε καταχωριστεί ως εμπορικό σήμα στις Ηνωμένες Πολιτείες το 2018 (μετά από μια αρχική κατάθεση το 2015) για υπηρεσίες μάρκετινγκ, διαφήμισης και υπολογιστών, από μια καναδική εταιρεία που παρείχε ανάλυση μεγάλων δεδομένων επιστημονικής βιβλιογραφίας. Αυτή η εταιρεία είχε εξαγοραστεί το 2017 από το Chan Zuckerberg Initiative (CZI), ένα ίδρυμα που ιδρύθηκε από τον Zuckerberg και τη σύζυγό του Πρισίλα Τσαν, και έγινε ένα από τα έργα τους. Μετά την ανακοίνωση αλλαγής επωνυμίας Facebook/Meta, η CZI ανακοίνωσε ότι είχε ήδη αποφασίσει να στερήσει προτεραιότητας το προηγούμενο έργο Meta, ότι θα μεταβιβάσει τα δικαιώματά του στο όνομα στις Meta Platforms και ότι το έργο θα λήξει το 2022.